เครือซีพี-TRUE จับมือ “มูลนิธิสร้างรอยยิ้ม” ชวนบริจาคค่าผ่าตัด “ผู้ป่วยแผลไหม้”
มูลนิธิสร้างรอยยิ้ม จับมือ เครือซีพี-กลุ่มทรู ชวนคนไทยร่วมเติมความสุขให้ผู้ป่วยแผลไหม้ บริจาคช่วยเหลือค่าผ่าตัดและอุปกรณ์รักษา เพื่อสร้างโอกาสในชีวิตอีกครั้ง
มูลนิธิสร้างรอยยิ้ม จับมือ เครือซีพี-กลุ่มทรู ชวนคนไทยร่วมเติมความสุขให้ผู้ป่วยแผลไหม้ บริจาคช่วยเหลือค่าผ่าตัดและอุปกรณ์รักษา เพื่อสร้างโอกาสในชีวิตอีกครั้ง
26 ส.ค. 2565

ผู้สื่อข่าวรายงานว่า เครือเจริญโภคภัณฑ์ และ บริษัท ทรู คอร์ปอเรชั่น จำกัด (มหาชน) หรือ TRUE ตอกย้ำพันธกิจร่วมเป็นแรงขับเคลื่อนสังคมสู่ความยั่งยืน สานต่อความร่วมมือกับ มูลนิธิสร้างรอยยิ้ม ด้วยการชวนคนไทยร่วมเติมความสุขให้ผู้ป่วยแผลไหม้ ด้วยการบริจาคช่วยเหลือค่าผ่าตัด และอุปกรณ์รักษาผู้ป่วยแผลไหม้ซึ่งหลายคนขาดแคลนทุนทรัพย์ในการรักษา เพื่อมอบโอกาสให้ผู้ป่วยแผลไหม้ได้กลับมาใช้ชีวิตเหมือนคนทั่วไปได้อีกครั้ง
สำหรับมูลนิธิสร้างรอยยิ้ม เป็นองค์กรการกุศลทางการแพทย์ที่ไม่แสวงหาผลกำไร มีพันธกิจในการให้ความช่วยเหลือผู้ป่วยยากไร้ที่มีภาวะปากแหว่งเพดานโหว่ รวมถึงแผลไฟไหม้ และความผิดปกติอื่นๆ บนใบหน้า โดยไม่มีค่าใช้จ่าย ปัจจุบันมีสำนักงานอยู่ใน 38 ประเทศทั่วโลก
รวมถึงประเทศไทยซึ่งปี พ.ศ. 2565 มูลนิธิสร้างรอยยิ้ม ได้ขยายภารกิจเพิ่มขึ้นในการให้การช่วยเหลือผู้ป่วยแผลไหม้ ยึดติด หดรั้ง ที่ได้รับผลกระทบจากสาเหตุต่างๆ อาทิ ไฟไหม้ น้ำร้อนลวก สารเคมี เพราะมีผู้ป่วยจำนวนไม่น้อยที่ไม่สามารถเข้าถึงการรักษา เนื่องจากค่าใช้จ่ายสูง
สำหรับ นนทนันท์ อัญชุลีประดิษฐ์ นักร้องชื่อดัง ในฐานะทูตสร้างรอยยิ้ม กล่าวว่า ผู้ป่วยแผลไหม้ หลายคนต้องกลายเป็นคนทุพพลภาพ เกิดแผลยึดติดหดรั้งจนไม่สามารถประกอบอาชีพ และมีคุณภาพชีวิตที่ดี ผมอยากเชิญชวนทุกท่านให้มาช่วยกันดับความทุกข์ เติมความสุข เพื่อให้ผู้ป่วยกลับมาใช้ชีวิตได้ปกติอีกครั้งครับ
โดยเครือเจริญโภคภัณฑ์ ทรู คอร์ปอเรชั่น และมูลนิธิสร้างรอยยิ้ม จึงผนึกศักยภาพร่วมประชาสัมพันธ์โครงการผ่านสื่อต่างๆ โดยลูกค้ากลุ่มทรูสามารถบริจาคผ่าน SMS ระบบทรูมูฟ เอช กด 965555 พิมพ์ 1 บริจาค 1 บาท พิมพ์ 10 บริจาค 10 บาท พิมพ์ 100 บริจาค 100 บาท และเปิดช่องทางร่วมบริจาคผ่าน แอปพลิเคชัน ทรูมันนี่ วอลเล็ท และทรูไอดี
รวมถึงกล่องรับบริจาคที่ทรูคอฟฟี่ 48 สาขา หรือเข้าบัญชีธนาคารกรุงเทพ สาขาเซ็นทรัล เอ็มบาสซี ชื่อบัญชี Operation Smile Thailand เลขที่ 009-8-00444-3 เพื่อให้มูลนิธินำไปเป็นค่าใช้จ่ายในการผ่าตัดและอุปกรณ์รักษาผู้ป่วยแผลไหม้ต่อไป ช่วยดับความทุกข์เติมความสุขให้ผู้ป่วยแผลไฟไหม้ กลับมามีชีวิตอีกครั้ง https://youtu.be/bRgMRSvuCEU